בוקר טוב 
בוקר טוב לך, בוקר טוב ; לראותך מחלץ את חלמון השמש ; מקול ביצת השחר בגרונו של השכוי. ; טוב לומר לך, בוקר, "בוקר טוב" ; בטרם חלבנים, בטרם רדיו, ; בטרם תעלני על מוקד חדשות היום; הגאוגרפיה חולת העצבים, ; בטרם טלפרינטרים וכותרות מאמש ; יכתימו את עיני בגון גסיסת-פרחים ; ובזעקת האורז הנרצח בקוקה קולה, ; בטרם ינוגח בשר הגבולות ; בקרניהם של כל פרי-הזעם ; בזירת קורידה ים-תיכונית, ; בטרם אזדקן בעוד שעה ניצחת ובטרם ; יכוסו פניך בזיפי-בשורות ; שאין להם גלב במועדם. ; כן, בטרם כל טרומי-בטרם ; בוקר טוב לך, בוקר. אתה- ; שעת שפיות הדעת היחידה ; בין שתי פסיעות מיש אל אין, ; אתה- שתיקת בינים לכדור הארץ הקופא ; אל מול כתת-ירי של הוצאה לפועל, ; אתה - תקוה קצרת-הנשימה ; של אדמתי בטרם אש ואבל. ; בוקר בשעון הדם! ; אל תזיז מחוג ואל תזוז ; מטל ההפוגה אשר הוקצב לי אגל-אגל ; אל תהרג, שריד-אור שלי באפלת מעת-לעת. ; אנא, אל תזיז! ; אנא, אל תזוז! ; בוקר טוב לך, בוקר. ; בוקר טוב לך. ; בוקר טוב ; בוקר...; 